Arne Pedersen (idrettsmann)

Arne  Pedersen (født 19. april 1961) er en norsk tidligere kulestøter og styrkeløfter. Som 20-åring to han bronse i NM 1981 som medlem av sin moderklubb Froland IL. I 1983 ble han medlem av Tønsberg FIK. I 1985 ble han norsk mester i kulestøt på Nadderud i Bærum med ny personlig rekord, 19,28 meter og tok bronse i diskos. Året etter økte han sin personlige rekord til 20,24 under et stevne i Long Beach, California, hvor han oppholdt seg som student.

I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Kåre Sagedal, Jan Sagedal, Trond Ulleberg og Arne Pedersen. Alle var markante navn innen norsk friidrett. I Dallas ble de dopingtestet alle fem, og alle leverte prøver med det vanndrivende middelet Probenecid. Da Probenecid ikke stod på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.

Arne Pedersen hadde støtt kule 20,92 under et stevne i Knoxville, Tennessee 23. mai – men dette resultatet ble nå underkjent, og på grunn av suspensjonen mistet han plassen på laget til VM i Roma i september.

Arne Pedersen kom tilbake i 1990-sesongen, nå som medlem av IK Tjalve. Han tok sølv i NM i 1993, og i 1994 passerte han 20 m nok en gang med en støt på 20,13 – også denne gang oppnådd i USA. Han ga seg som aktiv utøver etter 1995-sesongen. Arne Pedersen var også en dyktig diskoskaster, med en personlig rekord på 60,22, satt i Provo, Utah 18. mai 1985.

Etter idrettskarrieren gikk Pedersen inn i bilbransjen og etablerte selskapet Pedersen Autopark.

 Resultater og meritter i styrkeløft 

I november 1980 ble Pedersen den første sørlendingen til å klare 300 kg i markløft, samtidig som han ble den første sørlendingen som løftet med enn 700 kg sammenlagt. Han fulgte opp med å vinne NM-gull måneden etter, før han ble tatt i doping og ble fratatt NM-gullet.http://styrkeloft.no/stevner/?page=loftere&sok=arne+pedersenhttp://styrkeloft.no/gammel/files/historikk/

Dato Stevne Alder Klasse Plassering  Knebøy Benkpress Markløft Totalt 12.1981  NM i styrkeløft  Åpen  -125 kg  1.-plass (diskv.)  290 kg  165 kg  315 kg  770 kg 11.1981  Klubbstevne  Ukjent  -110 kg  -  280 kg  165 kg  300 kg  745 kg 12.1980  Sørlandsmesterskap  Junior  -110 kg  -  252,5 kg**  -  282,5 kg**  - 11.1980  Kretsstevne  Junior  -110 kg  1.-plass  250 kg  150 kg  280 kg**  680 kg** 03.1980  Junior-NM  Junior  -110 kg  2.-plass  240 kg  140 kg  262,5 kg  642,5 kg 12.1979  Sørlandsmesterskap  Junior  -110 kg  1.-plass  230 kg  135 kg  250 kg  615 kg 10.1979  Kretsstevne  Junior  -100 kg  Ukjent  222,5 kg**  Ukjent  Ukjent  Ukjent 04.1979  Kretsstevne  Ungdom  -100 kg  1.-plass  205 kg* (+207,5 kg*)  120 kg  -  325 kg 03.1979  Kretsmesterskap  Ungdom  -100 kg  1.-plass  195 kg (+200,5 kg*)  120 kg  -  315 kg 01.1979  Sydnorsk mesterskap  Ungdom  -100 kg  1.-plass  190 kg  120 kg  -  310 kg 12.1978  Sørlandsmesterskap  Ungdom  -100 kg  1.-plass  182,5 kg  115 kg  -  292,5 kg 11.1978  Kretsstevne  Ungdom  -100 kg  1.-plass  182,5 kg  117,5 kg  -  300 kg 02.1978  Kretsmesterskap  Ungdom  -90 kg  -  147,5 kg  -  -  - 11.1977  Kretsstevne  Ungdom  -90 kg  1.-plass  Ukjent  Ukjent  -  215 kg

 * Norgesrekord, ungdom
 ** Norgesrekord, junior

 Referanser 
Alltime Kulestøt, Norske utøvere per 1. jan 2011   www.friidrett.no Besøkt 2. jan 2012
Historikk: Store norske dopingsaker www.dagbladet.no Publisert 30. jul 1998. Besøkt 2. jan 2012.
Pedersen Autopark pedersen-autopark.no Besøkt 3. november 2016.

Kategori:Norske kulestøtere
Kategori:Norske diskoskastere
Kategori:Norske styrkeløftere
Kategori:Dopingsaker i friidrett
Kategori:Dopingsaker i styrkeløft
Kategori:Personer fra Froland kommune
Kategori:Norgesmestere i friidrett
Kategori:Fødsler i 1961